ddrg/super_eurlex huggingface dataset:
12. TELECOMUNICAŢII ŞI TEHNOLOGIA INFORMAŢIEI

31997 L 0067: Directiva Parlamentului European şi a Consiliului 97/67/CE din 15 decembrie 1997 privind normele comune pentru dezvoltarea pieţei interne a serviciilor poştale ale Comunităţii şi îmbunătăţirea calităţii serviciului (JO L 15, 21.1.1998, p. 14), modificată ultima dată de:

- 32002 L 0039: Directiva Parlamentului European şi a Consiliului 2002/39/CE din 10.6.2002 (JO L 176, 5.7.2002, p. 21).

Prin derogare de la paragraful al doilea din articolul 7 alineatul (1) din Directiva 97/67/CE, Polonia poate aplica o limită de greutate de 350 grame pentru serviciile de rezervări la furnizorii de servicii universale până la 31 decembrie 2005. În timpul acestei perioade, această limită de greutate nu se aplică dacă preţul este mai mare sau egal cu tariful public pentru un articol de corespondenţă în prima clasă de greutate a celei mai rapide categorii înmulţit cu trei.

--------------------------------------------------
C. PRODUSE COSMETICE

31995 L 0017: Directiva 95/17/CE a Comisiei, din 19 iunie 1995 de stabilire a regulilor detaliate de aplicare a Directivei 76/768/CEE a Consiliului, privind neincluderea unuia sau mai multor ingrediente pe lista folosită pentru etichetarea produselor cosmetice (JO L 140, 23.6.1995, p. 26).

În anexă, la punctul 2, după "15 Suedia" se adaugă următorul text:

"16 Republica Cehă

17 Estonia

18 Cipru

19 Letonia

20 Lituania

21 Ungaria

22 Malta

23 Polonia

24 Slovenia

25 Slovacia.".

--------------------------------------------------
2. LIBERTATEA DE A PRESTA SERVICII

1. 31994 L 0019: Directiva 94/19/CE a Parlamentului European şi a Consiliului din 3 martie 1997 privind sistemele de garantare a depozitelor (JO L 135, 31.5.1994, p. 5).

Prin derogare de la articolul 7 alineatul (1) din Directiva 94/19/CE, nivelul minim al garanţiei nu se aplică în Letonia până la 31 decembrie 2007. Letonia garantează că sistemul său de garantare a depozitelor prevede o acoperire de cel puţin 10000 EUR până la 31 decembrie 2005 şi de cel puţin 15000 EUR de la 1 ianuarie 2006 până la 31 decembrie 2007.

În perioada de tranziţie, celelalte state membre îşi rezervă dreptul de a împiedica o sucursală a unei instituţii letone de creditare stabilite pe teritoriul lor să funcţioneze, dacă această sucursală nu s-a afiliat la un sistem de garantare a depozitelor recunoscut în mod oficial pe teritoriul statelor membre în cauză şi până când nu se afiliază la un astfel de sistem, în scopul acoperirii diferenţei dintre nivelul leton de compensare şi nivelul minim menţionat în articolul 7 alineatul (1).

2. 31997 L 0009: Directiva 97/9/CE a Parlamentului European şi a Consiliului din 3 martie 1997 privind sistemele de compensare pentru investitori (JO L 84, 26.3.1997, p. 22).

Prin derogare de la articolul 4 alineatul (1) din Directiva 97/9/CE, nivelul minim de compensare nu se aplică în Letonia până la 31 decembrie 2007. Letonia se asigură că sistemul său de compensare pentru investitori prevede o acoperire de cel puţin 10000 EUR până la 31 decembrie 2005 şi de cel puţin 15000 EUR de la 1 ianuarie 2006 până la 31 decembrie 2007.

În perioada de tranziţie, celelalte state membre îşi rezervă dreptul de a împiedica o sucursală a unei firme letone de investiţii stabilite pe teritoriul lor să funcţioneze, dacă această sucursală nu s-a afiliat la un sistem de compensare pentru investitori recunoscut în mod oficial pe teritoriul statelor membre în cauză şi până când nu se afiliază la un astfel de sistem, în scopul acoperirii diferenţei dintre nivelul leton de compensare şi nivelul minim menţionat în articolul 4 alineatul (1).

--------------------------------------------------
C. CALITATEA APEI

31991 L 0271: Directiva 91/271/CEE a Consiliului din 21 mai 1991 privind tratarea apelor urbane reziduale (JO L 135, 30.5.1991, p. 40), modificată de:

- 31998 L 0015: Directiva 98/15/CE a Comisiei din 27.2.1998 (JO L 67, 7.3.1998, p. 29).

Prin derogare de la articolele 3, 4 şi 5 alineatul (2) din Directiva 91/271/CEE, cerinţele privind sistemele de colectare şi tratare a apelor urbane reziduale nu se aplică pe deplin în Lituania până la 31 decembrie 2009 în conformitate cu următoarele obiective intermediare:

- până la 31 decembrie 2007, în aglomeraţiile cu un echivalent de populaţie de peste 10000 de locuitori se respectă dispoziţiile din articolele 4 şi 5 alineatul (2) din directivă.

--------------------------------------------------
Jurnalul Oficial L 236 , 23/09/2003 p. 0049 - 0049



ARTICOLUL 60 Anexele I-XVIII, apendicele la acestea şi protocoalele 1–10 anexate la prezentul act fac parte integrantă din acesta. --------------------------------------------------
2. LIBERTATEA DE A PRESTA SERVICII

32000 L 0012: Directiva 2000/12/CE a Parlamentului European şi a Consiliului din 20 martie 2000 privind iniţierea şi exercitarea activităţii instituţiilor de credit (JO L 126, 26.5.2000, p. 1), modificată de:

- 32000 L 0028: Directiva 2000/28/CE a Parlamentului European şi a Consiliului din 18.9.2000 (JO L 275, 27.10.2000, p. 37).

În Cipru, Directiva 2000/12/CE nu se aplică societăţilor cooperative de credite şi economii, în măsura în care acestea nu sunt conforme cu dispoziţiile din această directivă, până la 31 decembrie 2007.

De la data aderării până la sfârşitul perioadei de mai sus, autorităţile cipriote informează Comisia la începutul fiecărui an cu privire la societăţile cooperative de credite şi economii care nu sunt conforme şi care continuă să fie excluse, precum şi la procentul din piaţă pe care acestea îl reprezintă.

--------------------------------------------------
Jurnalul Oficial L 236 , 23/09/2003 p. 0334 - 0334



D. DREPTURILE CETĂŢENILOR 31994 L 0080: Directiva 94/80/CE a Consiliului din 19 decembrie 1994 de stabilire a modalităţilor de exercitare a dreptului de a alege şi de a fi ales la alegerile municipale pentru cetăţenii Uniunii care au reşedinţa într-un stat membru a cărui cetăţenie nu o deţin (JO L 368, 31.12.1994, p. 38), modificată de: - 31996 L 0030: Directiva 96/30/CE a Consiliului din 13.5.1996 (JO L 122, 22.5.1996, p. 14). Anexa se înlocuieşte cu următorul text: "Anexă "Unitate de guvernare locală fundamentală" în sensul articolului 2 alineatul (1) litera (a) din prezenta directivă înseamnă oricare dintre următoarele: în Belgia: communegemeenteGemeinde, în Republica Cehă: obec, městský obvod nebo městská část územně členěného statutárního města, městská část hlavního města Prahy, în Danemarca: amtskommune, Koøbenhavns kommune, Frederiksberg kommune, primærkommune, în Germania: kreisfreie Stadt bzw. Stadtkreis; Kreis; Gemeinde, Bezirk in der Freien und Hansestadt Hamburg und im Land Berlin; Stadtgemeinde Bremen in der Freien Hansestadt Bremen, Stadt-, Gemeinde-, oder Ortsbezirke bzw. Ortschaften, în Estonia: vald, linn, în Grecia: κοινότης, δήμος, în Spania: municipio, entidad de ámbito territorial inferior al municipal în Franţa: commune, arrondissement dans les villes déterminées par la législation interne, section de commune, în Irlanda: country, county borough, borough, urban district, town, în Italia: comune, circoscrizione, în Cipru: δήμος, κοινότητα, în Letonia: pagasts, novads, pilsēta, în Lituania: Savivaldybės taryba, în Luxemburg: commune, în Ungaria: települési önkormányzat: község, nagyközség, város, megyei jogú város, főváros, főváros kerületei; területi önkormányzat: megye, în Malta: Kunsill Lokali, în Ţările de Jos: gemeente, deelgemeente, în Austria: Gemeinden, Bezirke in der Stadt Wien, în Polonia: gmina, în Portugalia: município, freguesia, în Slovenia: občina, în Slovacia: samospráva obce: obec, mesto, hlavné mesto Slovenskej republiky Bratislava, mesto Košice, mestská časť hlavného mesta Slovenskej republiky Bratislavy, mestská časť mesta Košice; samospráva vyššieho územného celku: samosprávny kraj, în Finlanda: kunta, kommun, kommun på Åland, în Suedia: kommuner, landsting, în Regatul Unit: counties in England; counties, county boroughs and communities in Wales: regions and Islands in Scotland; districts in England, Scotland and Northern Ireland; London boroughs; parishes in England; the City of London in relation to ward elections for common councilmen.". --------------------------------------------------
ARTICOLUL 35

(1) Se instituie o facilitate Schengen ca instrument temporar pentru a ajuta statele membre beneficiare să finanţeze, între data aderării şi sfârşitul anului 2006, acţiuni la noile frontiere externe ale Uniunii în vederea punerii în aplicare a acquis-ului Schengen şi a controlului la frontierele externe.

În vederea remedierii deficienţelor constatate în timpul pregătirilor pentru participarea la Schengen, următoarele tipuri de acţiuni sunt eligibile pentru finanţare conform facilităţii Schengen:

- investiţii în construirea, renovarea sau modernizarea infrastructurilor şi clădirilor aferente situate în punctele de trecere a frontierei;

- investiţii în orice tip de echipamente operaţionale (de exemplu, echipamente de laborator, instrumente de detecţie, hardware şi software pentru Sistemul de Informaţii Schengen - SIS 2, mijloace de transport);

- formarea grănicerilor;

- participarea la cheltuielile logistice şi operaţionale.

(2) Începând cu data aderării, în conformitate cu facilitatea Schengen, statelor membre beneficiare enumerate mai jos le sunt puse la dispoziţie sub formă de plăţi forfetare nerambursabile sumele următoare:

(milioane EUR, preţuri din 1999) |

| 2004 | 2005 | 2006 |

Estonia | 22,9 | 22,9 | 22,9 |

Letonia | 23,7 | 23,7 | 23,7 |

Lituania | 44,78 | 61,07 | 29,85 |

Ungaria | 49,3 | 49,3 | 49,3 |

Polonia | 93,34 | 93,33 | 93,33 |

Slovenia | 35,64 | 35,63 | 35,63 |

Slovacia | 15,94 | 15,93 | 15,93 |

(3) Statele membre beneficiare răspund de selectarea şi punerea în aplicare a operaţiunilor individuale în conformitate cu prezentul articol. De asemenea, răspund de coordonarea utilizării acestei facilităţi cu asistenţa primită prin alte instrumente comunitare, asigurând compatibilitatea cu politicile şi măsurile comunitare, precum şi respectarea regulamentului financiar aplicabil bugetului general al Comunităţilor Europene.

Plăţile forfetare nerambursabile sunt utilizate în termen de trei ani de la efectuarea primei plăţi şi orice fonduri neutilizate sau cheltuite în mod nejustificat sunt recuperate de Comisie. În termen de cel mult şase luni de la expirarea termenului de trei ani, statele membre beneficiare prezintă un raport complet privind execuţia financiară a plăţilor forfetare nerambursabile, însoţit de o declaraţie justificativă asupra cheltuielilor.

Statul membru beneficiar îşi exercită această răspundere fără a aduce atingere răspunderii Comisiei privind execuţia bugetului general al Comunităţilor Europene şi în conformitate cu dispoziţiile regulamentului financiar aplicabil gestionării descentralizate.

(4) Comisia îşi păstrează dreptul de control prin intermediul Oficiului European de Luptă Antifraudă (OLAF). Comisia şi Curtea de Conturi pot efectua, de asemenea, controale la faţa locului în conformitate cu procedurile adecvate.

(5) Comisia poate adopta dispoziţiile tehnice necesare pentru funcţionarea acestei facilităţi.

--------------------------------------------------
8. ENERGIE

31968 L 0414: Directiva 68/414/CEE a Consiliului din 20 decembrie 1968 privind obligaţia statelor membre ale CEE de a menţine stocuri minime de ţiţei şi/sau produse petroliere (JO L 308, 23.12.1968, p. 14), modificată ultima dată de:

- 31998 L 0093: Directiva 98/93/CE a Consiliului din 14.12.98 (JO L 358, 31.12.1998, p. 100).

Prin derogare de la articolul 1 alineatul (1) din Directiva 68/414/CE, nivelul minim al stocurilor de produse petroliere nu se aplică în Slovacia până la 31 decembrie 2008. Slovacia garantează că nivelul minim al stocurilor de produse petroliere corespunde, pentru fiecare din categoriile de produse petroliere menţionate în articolul 2, cel puţin numărului de zile de consum intern zilnic mediu de mai jos, în conformitate cu articolul 1 alineatul (1):

- 47 de zile până la data aderării;

- 55 de zile până la 31 decembrie 2004;

- 64 de zile până la 31 decembrie 2005;

- 73 de zile până la 31 decembrie 2006;

- 82 de zile până la 31 decembrie 2007;

- 90 de zile până la 31 decembrie 2008.

--------------------------------------------------
B. LEGISLAŢIE VETERINARĂ

1. 31964 L 0433: Directiva 64/433/CEE a Consiliului privind condiţiile de sănătate referitoare la producţia şi comercializarea cărnii proaspete (JO P 121, 29.7.1964, p. 2012), modificată şi consolidată ulterior înJO L 268, 29.6.1991, p. 71), modificată ultima dată de:

- 31995 L 0023: Directiva 95/23/CE a Consiliului din 22.6.1995 (JO L 243, 11.10.1995, p. 7).

(a) Cerinţele structurale enunţate în anexa I la Directiva 64/433/CEE nu se aplică întreprinderilor din Ungaria enumerate în apendicele A la prezenta anexă până la 31 decembrie 2006, sub rezerva condiţiilor de mai jos.

(b) Atâta timp cât întreprinderile menţionate la punctul (a) de mai sus beneficiază de dispoziţiile de la acel punct, produsele provenite din aceste întreprinderi se comercializează în exclusivitate pe piaţa naţională sau sunt supuse altor prelucrări în aceeaşi întreprindere, indiferent de data comercializării. Aceste produse trebuie să poarte un marcaj sanitar special.

Dispoziţiile paragrafului anterior se aplică de asemenea tuturor produselor provenind din întreprinderi integrate din domeniul cărnii în care o parte a întreprinderii este supusă dispoziţiilor de la punctul (a).

(c) Ungaria asigură respectarea progresivă a cerinţelor structurale menţionate la punctul (a) în conformitate cu termenele de remediere a deficienţelor existente stabilite în apendicele A la prezenta anexă. Ungaria se asigură că vor continua să funcţioneze numai întreprinderile care respectă pe deplin aceste cerinţe până la data de 31 decembrie 2006. Ungaria prezintă Comisiei rapoarte anuale cu privire la progresele înregistrate în fiecare dintre întreprinderile enumerate în apendicele A la prezenta anexă, inclusiv o listă a întreprinderilor care şi-au remediat deficienţele existente în timpul anului respectiv.

(d) Comisia poate actualiza apendicele A la prezenta anexă menţionat la punctul (a) înainte de aderare şi până la 31 decembrie 2006, şi în acest context poate adăuga într-o anumită măsură sau poate suprima întreprinderi individuale, pe baza progreselor înregistrate în remedierea deficienţelor existente şi a rezultatelor procesului de monitorizare.

Se adoptă norme de aplicare capabile să asigure buna funcţionare a regimului de tranziţie susmenţionat, în conformitate cu articolul 16 din Directiva 64/433/CEE.

2. 31999 L 0074: Directiva 1999/74/CE a Consiliului din 19 iulie 1999 de stabilire a standardelor minime pentru protecţia găinilor ouătoare (JO L 203, 3.8.1999, p. 53).

Până la 31 decembrie 2009, întreprinderile din Ungaria enumerate în apendicele B la prezenta anexă pot utiliza în continuare cuşti care nu corespund cerinţelor minime menţionate în articolul 5 alineatul (1) punctul (4) şi articolul 5 alineatul (1) punctul (5) din Directiva 1999/74/CE, cu condiţia ca aceste cuşti să fi fost date în exploatare înainte de 1 iulie 1999 şi cu condiţia să aibă o înălţime de minim 36 cm pe cel puţin 65% din suprafaţa cuştii şi de minim 33 cm în oricare punct al cuştii.

--------------------------------------------------
A. LEGISLAŢIA PRIVIND AGRICULTURA

1. 31991 R 2092: Regulamentul (CEE) nr. 2092/91 al Consiliului din 24 iunie 1991 privind producţia biologică a produselor agricole şi indicaţiile privind efectul acesteia asupra produselor agricole şi produselor alimentare (JO L 198, 22.7.1991, p. 1), modificat ultima dată de:

- 32002 R 0473 : Regulamentul (CE) nr. 473/2002 al Comisiei din 15.3.2002 (JO L 75, 16.3.2002, p. 21).

Prin derogare de la articolul 6 alineatele (1), (2) şi (3) din Regulamentul (CEE) nr. 2092/91, utilizarea în agricultura biologică a seminţelor, a materialului pentru plantare şi a materialului de reproducere care nu sunt obţinute prin metoda producţiei biologice este permisă în Letonia până la 1 ianuarie 2006.

Prin derogare de la articolul 6 alineatul (1) din Regulamentul (CEE) nr. 2092/91, utilizarea zahărului nebiologic care nu este obţinut prin metoda producţiei biologice ca aliment suplimentar pentru albinele din stupinele biologice certificate este permisă în Letonia până la 1 ianuarie 2006.

Prin derogare de la articolul 6 alineatele (1) şi (2) din Regulamentul (CEE) nr. 2092/91, utilizarea preparatelor din permanganat de potasiu în agricultura biologică este permisă în Letonia pe o perioadă de 18 luni de la data aderării.

2. 31997 R 2597: Regulamentul (CE) nr. 2597/97 al Consiliului din 18 decembrie 1997 de stabilire a unor norme suplimentare privind organizarea comună a pieţei laptelui şi produselor lactate în ceea ce priveşte laptele de consum (JO L 351, 23.12.1997, p. 13), modificat ultima dată de:

- 31999 R 1602: Regulamentul (CE) nr. 1602/1999 al Consiliului din 19.7.1999 (JO L 189, 22.7.1999, p. 43).

Prin derogare de la articolul 3 alineatul (1) literele (b) şi (c) din Regulamentul (CE) nr. 2597/97, cerinţele privind conţinutul de grăsime nu se aplică laptelui de consum produs în Letonia pe o perioadă de cinci ani de la data aderării. Laptele de consum care nu corespunde cerinţelor privind conţinutul de grăsime poate fi comercializat numai în Letonia sau exportat într-o ţară terţă.

3. 31999 R 1254: Regulamentul (CE) nr. 1254/1999 al Consiliului din 17 mai 1999 privind organizarea comună a pieţei în sectorul cărnii de vită şi mânzat (JO L 160, 26.6.1999, p. 21), modificat ultima dată de:

- 32001 R 2345 Regulamentul (CE) nr. 2345/2001 al Comisiei din 30.11.2001 (JO L 315, 1.12.2001, p. 29).

Prin derogare de la articolul 3 litera (f) din Regulamentul (CE) nr. 1254/1999, Letonia poate, până la sfârşitul anului 2006, să considere că vacile din rasele enumerate în anexa I la Regulamentul (CE) nr. 2342/1999 al Comisiei de stabilire a anumitor norme detaliate privind aplicarea Regulamentului (CE) nr. 1254/1999 al Consiliului privind organizarea comună a pieţei în sectorul cărnii de vită şi mânzat în ce priveşte sistemele de premiere [2], sunt eligibile pentru prima specială pentru vacile de alăptat conform subsecţiunii 3 din Regulamentul (CE) nr. 1254/1999, cu condiţia ca acestea să fie de rasă sau să fi fost inseminate de tauri de rasă.

[2] JO L 281, 4.11.1999, p. 30.

--------------------------------------------------
Jurnalul Oficial L 236 , 23/09/2003 p. 0035 - 0035



ARTICOLUL 7 Cu excepţia cazurilor în care prezentul act prevede altfel, dispoziţiile acestuia nu pot fi suspendate, modificate sau abrogate decât prin procedurile prevăzute în Tratatele originare care permit revizuirea acestor Tratate. --------------------------------------------------
Actul final - II.Declaraţii - C.Declaraţia comună formulată de diferite state membre actuale - 6.Declaraţia comună a Republicii Federale Germania şi a Republicii Austria privind libera circulaţie a lucrătorilor: Bulgaria şi România



Jurnalul Oficial L 157 , 21/06/2005 p. 0392 - 0392



6. Declaraţia comună a Republicii Federale Germania şi a Republicii Austria privind libera circulaţie a lucrătorilor: Bulgaria şi România Textul punctului 13 din măsurile tranzitorii privind libera circulaţie a lucrătorilor în conformitate cu Directiva 96/71/CE în anexele VI şi VII la Protocolul de aderare şi, respectiv, la Actul de aderare se înţelege de Republica Federală Germania şi de către Republica Austria, în acord cu Comisia, în sensul că, dacă este cazul, expresia "anumite regiuni" se poate referi, de asemenea, la întregul teritoriu naţional. --------------------------------------------------
Articolul 25

(1) De la data aderării, Bulgaria şi România plătesc următoarele sume corespunzătoare contribuţiei lor la capitalul vărsat în contul capitalului subscris, astfel cum sunt acestea definite de dispoziţiile articolului 4 din Statutul Băncii Europene de Investiţii [5].

Bulgaria | 14800000 EUR |

România | 42300000 EUR. |

Aceste contribuţii se plătesc în opt tranşe egale scadente la datele de 31 mai 2007, 31 mai 2008, 31 mai 2009, 30. noiembrie 2009, 31 mai 2010, 30 noiembrie 2010, 31 mai 2011 şi 30 noiembrie 2011.

(2) Bulgaria şi România contribuie, în opt tranşe egale scadente la datele prevăzute la alineatul (1), la rezervele şi provizioanele echivalente rezervelor, precum şi la sumele care urmează a fi incluse în cadrul rezervelor şi provizioanelor, incluzând balanţa contului de profit şi pierderi, determinate la sfârşitul lunii anterioare aderării, astfel cum este prevăzut în bilanţul Băncii, cu sume corespunzătoare procentelor de rezerve şi provizioane prevăzute mai jos [5]:

Bulgaria | 0,181 % |

România | 0,517 %. |

(3) Capitalul şi plăţile prevăzute la alineatele (1) şi (2) se plătesc de către Bulgaria şi România în numerar în moneda euro, cu excepţia cazului în care Consiliul Guvernatorilor adoptă în unanimitate o derogare.

[5] Cifrele prevăzute sunt orientative şi se întemeiază pe datele publicate de Eurostat pentru anul 2003.

--------------------------------------------------
Apendicele la anexa V

Lista măsurilor de ajutor existente menţionate la punctul 1 litera (b) a mecanismului de ajutor existent prevăzut la capitolul 2 din anexa V

Notă: Măsurile de ajutor enumerate în prezentul apendice trebuie considerate ca ajutor existent în sensul mecanismului de ajutor existent stabilit în capitolul 2 din anexa V în limita în care acestea se încadrează în domeniul primului alineat al acesteia.

Nr. | Titlul (original) | Data aprobării de către autoritatea naţională de supraveghere a ajutorului de stat | Durata |

Statul membru | Nr. | Anul |

BG | 1 | 2004 | Предоговаряне на задълженията към държавата, възникнали по реда на Закона за уреждане на необслужваните кредити, договорени до 31.12.1990 г. със "Силома" АД, гр.Силистра, чрез удължаване на срока на изплащане на главницата за срок от 15 години | 29.7.2004 | 2004-2018 |

BG | 2 | 2004 | Средства за компенсиране от държавния бюджет на доказания от "Български пощи" ЕАД дефицит от изпълнението на универсалната пощенска услуга | 18.11.2004 | 31.12.2010 |

BG | 3 | 2004 | Целево финансиране на дейността на Българската телеграфна агенция- направление "Информационно обслужване" | 16.12.2003 | 31.12.2010 |

--------------------------------------------------
8. ENERGIA

31968 L 0414: Directiva 68/414/CEE a Consiliului din 20 decembrie 1968 privind obligaţia statelor membre ale CEE de a menţine stocuri minime de ţiţei şi/sau produse petroliere (JO L 308, 23.12.1968, p. 14), modificată ultima dată prin:

- 31998 L 0093: Directiva 98/93/CE a Consiliului din 14.12.1998 (JO L 358, 31.12.1998, p. 100).

Prin derogare de la dispoziţiile articolului 1 alineatul (1) din Directiva 68/414/CEE, nivelul minim al stocurilor de produse petroliere nu se aplică în România până la 31 decembrie 2011. România asigură că nivelul minim al stocurilor de produse petroliere corespunde, pentru fiecare dintre categoriile de produse petroliere enumerate la articolul 2, pentru cel puţin următorul număr de zile de consum mediu intern zilnic definit la articolul 1 alineatul (1):

- 68,75 zile până la 1 ianuarie 2007;

- 73 zile până la 31 decembrie 2007;

- 77,25 zile până la 31 decembrie 2008;

- 81,5 zile până la 31 decembrie 2009;

- 85,45 zile până la 31 decembrie 2010;

- 90 zile până la 31 decembrie 2011.

--------------------------------------------------
12005SP020

Protocolul privind condiţiile şi aranjamentele referitoare la admiterea Republicii Bulgaria şi a României în Uniunea Europeană - PARTEA A PATRA: DISPOZIŢII TEMPORARE - TITLUL I:MĂSURI TRANZITORII - Articolul 20



Jurnalul Oficial L 157 , 21/06/2005 p. 0035 - 0035